Document ID: 31996D0609

Rozhodnutie Komisie
zo 14. októbra 1996
ustanovujúce osobitné podmienky upravujúce dovoz produktov rybolovu a akvakultúry pochádzajúcich z Pobrežia Slonoviny
(Text s významom pre EHP)
(96/609/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Rady 91/493/EHS z 22. júla 1991 stanovujúcu hygienické predpisy pri produkcii a uvádzaní produktov rybolovu na trh [1], naposledy zmenenú a doplnenú smernicou 95/71/ES [2], najmä jej článok 11,
keďže skupina odborníkov Komisie vykonala inšpekčnú návštevu Pobrežia Slonoviny, aby overila podmienky, za ktorých sa vyrábajú, skladujú a expedujú produkty rybolovu do spoločenstva;
keďže ustanovenia legislatívy Pobrežia Slonoviny týkajúce sa zdravotných inšpekcií a monitorovania produktov rybolovu možno považovať za rovnocenné s ustanoveniami stanovenými v smernici 91/493/EHS;
keďže "Ministère de lAgriculture et des Ressources Animales - Direction Générale des Ressources Animales ("MARA-DGRA")" Pobrežia Slonoviny je schopné účinne overovať uplatňovanie platných zákonov;
keďže súčasťou postupu na získanie zdravotného certifkátu uvedeného v článku 11 ods. 4 písm. a) smernice 91/493/EHS musí byť definícia vzoru certifkátu, minimálne požiadavky týkajúce sa jazyka(ov), v ktorom(ých) musí byť vyhotovený, a odbornej spôsobilosti osoby, ktorá je oprávnená ho podpísať;
keďže podľa článku 11 ods. 4 písm. b) smernice 91/493/EHS by k baleniam produktov rybolovu mala byť pripojená značka uvádzajúca názov tretej krajiny a schvaľovacie číslo prevádzkarne pôvodu;
keďže podľa článku 11 ods. 4 písm. c) smernice 91/493/EHS musí byť vypracovaný zoznam schválených prevádzkarní; keďže tento zoznam musí byť vypracovaný na základe oznámenia MARA-DGRA adresovaného Komisii; keďže je teda zodpovednosťou orgánu MARA-DGRA zabezpečiť súlad s ustanoveniami stanovenými na tento účel v článku 11 ods. 4 smernice 91/493/EHS;
keďže MARA-DGRA poskytlo úradné záruky týkajúce sa súladu s pravidlami stanovenými v kapitole V prílohy k smernici 91/493/EHS a plnenia požiadaviek rovnocenných s požiadavkami stanovenými danou smernicou pre schvaľovanie prevádzkarní;
keďže opatrenia stanovené v tomto rozhodnutí sú v súlade so stanoviskom Stáleho veterinárneho výboru,
PRIJALA TOTO ROZHODNUTIE:
Článok 1
Za príslušný orgán Pobrežia Slonoviny na overovanie a certifkáciu súladu produktov rybolovu s požiadavkami smernice 91/493/EHS sa uznáva "Ministère de lAgriculture et des Ressources Animales - Direction Générale des Ressources Animales" ("MARA-DGRA").
Článok 2
Produkty rybolovu a akvakultúry pochádzajúce z Pobrežia Slonoviny musia spĺňať tieto podmienky:
1. každá zásielka musí byť sprevádzaná očíslovaným originálom zdravotného certifkátu, ktorý musí byť riadne vyplnený, podpísaný, datovaný a musí pozostávať z jedného listu v súlade so vzorom uvedeným v prílohe A k tomuto rozhodnutiu;
2. produkty musia pochádzať zo schválených prevádzkarní uvedených v prílohe B k tomuto rozhodnutiu;
3. okrem mrazených produktov rybolovu voľne uložených a určených na výrobu konzervovaných potravín musia všetky balenia niesť nezmazateľný nápis Pobrežie Slonoviny a schvaľovacie číslo prevádzkarne pôvodu.
Článok 3
1. Certifikát uvedený v článku 2 bod 1 musí byť vyhotovený aspoň v jednom z úradných jazykov členského štátu, v ktorom sa vykonávajú kontroly.
2. Certifikát musí obsahovať meno, funkciu a podpis predstaviteľa Ministère de lAgriculture et des Ressources Animales - Direction Générale des Ressources Animales (MARA-DGRA) a úradnú pečiatku tohto orgánu, ktorej farba sa musí odlišovať od farby ostatných údajov na certifkáte.
Článok 4
Toto rozhodnutie je adresované členským štátom.
V Bruseli, 14. októbra 1996

Labels: 3
18
6